
atklāta konkursa “Degvielas iegāde Gulbenes novada pašvaldības un tās iestāžu vajadzībām” nolikumam
	ID Nr. GNP 2026/60

IEPIRKUMA NR. GNP 2026/60 LĪGUMS (PROJEKTS)
par degvielas iegādi Gulbenes novada pašvaldības un tās iestāžu vajadzībām

Gulbene, 							                    Datumu skatīt laika zīmogā

Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads LV-4401, (turpmāk – Pircējs), kuras vārdā, pamatojoties uz Gulbenes novada domes 2023. gada 21. decembra saistošajiem noteikumiem Nr.24 “Gulbenes novada pašvaldības nolikums”, rīkojas tās izpilddirektore Antra Sprudzāne, un
________________________, reģistrācijas. Nr. ____________, juridiskā adrese: ____________________, (turpmāk – Pārdevējs,) kuru saskaņā ar _________ pārstāv tās ___________________, no otras puses, abi kopā – Puses, bet katrs atsevišķi – Puse, pamatojoties uz atklāta konkursa “Degvielas iegāde Gulbenes novada pašvaldības un tās iestāžu vajadzībām”, identifikācijas numurs GNP 2026/60, turpmāk tekstā – Iepirkums, rezultātiem, noslēdz šādu līgumu, turpmāk – Līgums:

1. LĪGUMA PRIEKŠMETS 
1.1. [bookmark: OLE_LINK1]Pārdevējs pārdod, bet Pircējs pērk Līguma 1.pielikumā “Tehniskās specifikācijas” noteikto degvielu (turpmāk tekstā – Degviela), ievērojot Līgumā un tā pielikumos minētos noteikumus. 
1.2. Degvielas iegāde notiek Pārdevēja rīcībā esošās degvielas uzpildes stacijās (turpmāk - DUS), no kurām visa Līguma darbības laikā pa vienai atrodas vismaz Līguma 1.pielikumā noteiktajās vietās, izmantojot Pārdevēja izgatavotas un Pircējam izsniegtas Degvielas kartes. 
1.3. Par derīgu uzskatāma tāda Degvielas karte, kura atbilst Pārdevēja izdoto degvielas karšu raksturlielumiem un kuras tekošajā kontā (turpmāk -Konts), atrodas tik liela naudas summa (Pircējam piešķirtais kredīts), kas nepieciešama un pietiekama Pircēja izvēlētās Degvielas apmaksai.

2. LĪGUMCENA 
2.1. Līguma darbības laikā Degvielas cena ir DUS Degvielas iegādes brīdī spēkā esošā 1 (viena) litra mazumtirdzniecības cena EUR, ieskaitot pievienotās vērtības nodokli, kurai tiek piemērota Līgumā noteiktā atlaide. 
2.2. Puses vienojas, ka Pārdevējs sniedz Pircējam šādas pastāvīgas atlaides no mazumtirdzniecības cenas Degvielas iegādei Latvijas Republikas teritorijā esošajās DUS pirkuma veikšanas brīdī:
2.2.1. 95.markas benzīna 1 (viena) litra mazumtirdzniecības cenai atlaidi ___ EUR bez pievienotās vērtības nodokļa apmērā;
2.2.2. dīzeļdegvielas 1 (viena) litra mazumtirdzniecības cenai atlaidi ___ EUR bez pievienotās vērtības nodokļa apmērā. 
2.3. Degvielas cenu atlaides ir noteiktas saskaņā ar Iepirkuma rezultātiem, un Līguma darbības laikā tās ir nemainīgas. Viena litra Degvielas cena ir mainīga, atbilstoši Pārdevēja noteiktajai DUS attiecīgajā iegādes dienā.
2.4. Kopējo līgumcenu veido visu parakstīto preču pavadzīmju - rēķinu kopējā summa Līguma darbības laikā.
2.5. Paredzamā līgumcena - _________ EUR (____________ euro) bez pievienotās vērtības nodokļa. Pievienotās vērtības nodokli Pasūtītājs maksā Latvijas Republikas normatīvajos aktos noteiktajā kārtībā un apmērā.
2.6. Līgumcenā ir ietvertas visas Degvielas iegādes izmaksas, tajā skaitā izmaksas, kas saistītas ar Norēķinu karšu izgatavošanu, izsniegšanu un apkalpošanu un nepieciešamo atļauju iegūšanu no trešajām personām, transporta izdevumi, garantijas, nodokļi, izņemot pievienotās vērtības nodokli, nodevas un citas izmaksas, kas nepieciešamas savlaicīgai un kvalitatīvai Līguma izpildei.

3. DEGVIELAS KVALITĀTE
3.1. Degvielas kvalitātei jāatbilst Latvijas Republikas spēkā esošajos degvielas standartos un normatīvos noteiktām kvalitātes prasībām.
3.2. Degvielas kvalitātei jābūt apliecinātai ar Degvielas ražotāju un/vai izplatītāju sertifikātiem, kuriem jāatbilst Latvijas Republikas normatīvajos aktos noteiktajām prasībām. Pēc Pircēja pieprasījuma Pārdevējam jāiesniedz Latvijas Republikas spēkā esošajos normatīvajos aktos noteiktajā kārtībā apliecinātas Degvielas atbilstības sertifikātu kopijas.
3.3. Mainoties Latvijas Republikā pastāvošajiem normatīviem vai standartiem attiecībā uz Degvielas kvalitāti, Degvielai jāatbilst jaunajiem kritērijiem, neatkarīgi no Degvielas nosaukuma iespējamās maiņas.

4. DEGVIELAS IEGĀDES KĀRTĪBA
4.1. Pircējs Degvielu var saņemt Pārdevēja degvielas uzpildes stacijās visā Latvijas teritorijā pēc nepieciešamības, 24 (divdesmit četri) stundas diennaktī, 7 (septiņi) dienas nedēļā, visā Līguma darbības laikā.
4.2. Pircējs bez papildus samaksas saņem Degvielu, izmantojot Pārdevēja Norēķinu kartes, kuras Pircējam izgatavo un izsniedz Pārdevējs. Pārdevējs 10 (desmit) dienu laikā pēc Pasūtītāja rakstveida pieteikuma saņemšanas izsniedz Pircējam kopumā ___ (_________) Norēķinu kartes, kurām kredītlimits noteikts saskaņā ar Līguma 1.pielikumā “Tehniskās specifikācijas” noteikto.
4.3. Pircējs iegādājas Degvielu Pārdevēja degvielas uzpildes stacijās ar pēcapmaksu, izmantojot Pārdevēja izsniegtās Norēķinu kartes.
4.4. Pārdevējs nodrošina, lai par katru Degvielas saņemšanas reizi degvielas uzpildes stacijā, uzreiz pēc veiktās operācijas ar Norēķinu karti, Pircēja pārstāvim (attiecīgās Norēķinu kartes lietotājam) tiek izsniegta izdruka - čeks par veikto operāciju, kurā ir norādīts saņemtās Degvielas veids, daudzums, cena, summa, datums, laiks, Norēķinu kartes numurs un cita tiesību aktos paredzētā informācija.
4.5. Par katru norēķinu periodu (1 (vienu) kalendāro mēnesi), līdz nākamā mēneša 5. (piektajam) datumam Pārdevējs iesniedz Pircējam pārskatu par konta stāvokli, kurā ir norādītas visas ar Norēķinu kartēm veiktās operācijas (transakcijas), saņemtās Degvielas veids, daudzums, cena, atlaide un apmaksas summa.
4.6. Degviela pēc daudzuma tiek pieņemta atbilstoši izdrukām - čekiem par operācijām ar Degvielas kartēm, Pasūtītāja apstiprinātajiem Pārdevēja pārskatiem par konta stāvokli un rēķiniem.
4.7. Degviela pēc sortimenta un kvalitātes tiek pieņemta atbilstoši kvalitātes sertifikātam par degvielas atbilstību Latvijas Republikā pastāvošajam standartam un normatīviem.
4.8. Gadījumā, ja Norēķinu karte tiek bojāta, Pārdevējs bez papildus samaksas apmaina to pret derīgu ne vēlāk kā 10 (desmit) darbdienu laikā pēc bojātās Degvielas kartes iesniegšanas dienas Pārdevējam.

5. NORĒĶINU KĀRTĪBA
5.1. Pircējs samaksā Pārdevējam par saņemto Degvielu par norēķinu periodu - 1 (vienu) kalendāro mēnesi, bezskaidras naudas norēķinu veidā, pamatojoties uz Pārdevēja iesniegto rēķinu, kas pamatots ar izdrukām - čekiem par operācijām ar Norēķinu kartēm un Pircēja apstiprināto Pārdevēja pārskatu par Norēķinu karšu konta stāvokli.
5.2. Līdz katra mēneša 5.datumam par iepriekšējo periodu – kalendāro mēnesi Pārdevējs iesniedz Pircējam pārskatu par Norēķinu karšu konta stāvokli un rēķinu par saņemto degvielu. Rēķinu Pārdevējs sagatavo un iesniedz papīra formātā vai sagatavo Pārdevēja mājaslapā internetā, atskaiti Pārdevējs sagatavo un iesniedz Pircējam elektroniski.
5.3. 30 (trīsdesmit) dienu laikā no Pārdevēja pārskata par Norēķinu karšu konta stāvokli un rēķina saņemšanas, Pircējs izskata to atbilstību izdrukām-čekiem par veiktajām operācijām ar Norēķinu kartēm, un, atbilstības gadījumā - apstiprina pārskatu un apmaksā rēķinu, neatbilstības gadījumā - informē par neatbilstību Pārdevēju, iesniedzot pretenziju un rēķinu apmaksā daļā, kas atbilst izdrukām-čekiem par veiktajām operācijām ar Norēķinu kartēm.
5.4. 5 (piecu) darbdienu laikā no 5.3.punktā minētās Pircēja pretenzijas saņemšanas, Pārdevējs izskata to un sniedz Pircējam rakstveida atbildi. 
5.5. Pircējs apmaksā rēķinus par saņemto Degvielu 30 (trīsdesmit) dienu laikā no Pārdevēja rēķina saņemšanas un pārskata apstiprināšanas, pārskaitot naudas summu uz rēķinā norādīto norēķinu kontu.
5.6. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
5.7. Par samaksas dienu tiek uzskatīta diena, kad Pircējs pārskaitījis rēķinā norādīto summu uz Pārdevēja norēķina kontu, noformējot maksājuma uzdevumu.
5.8. Pircējs ir tiesīgs neapmaksāt rēķinu par iegādāto Degvielu, ja konkrētajā norēķina mēnesī ar ekspertīzes eksperta atzinumu tika konstatēta nekvalitatīva Degviela, kā rezultātā Pircējam radās zaudējumi, līdz brīdim, kamēr Pārdevējs nav atlīdzinājis visus Pircējam radušos zaudējumus, kā arī gadījumā, ja starp Pusēm ir strīds par pārdotās degvielas apjomu.
5.9. Visi norēķini tiek veikti uz oriģinālu pamatojuma dokumentu pamata.

6. GARANTIJAS
6.1. Pārdevējs ar Līgumu garantē visai piegādātajai Degvielai kvalitātes atbilstību sertifikātā norādītajiem parametriem – Latvijas Republikā atzītajam standartam.
6.2. Gadījumā, kad tikusi iegādāta nekvalitatīva Degviela, kā rezultātā Pircējam ir radušies tiešie zaudējumi, Puses sastāda aktu, veic atbilstošu ekspertīzi un vienojas par zaudējumu atlīdzību, ievērojot šī punkta noteikumus. Šajā gadījumā Pārdevējs atlīdzina Pircējam visus zaudējumus, kas tam radušies minētā sakarā (transporta līdzekļu remonts, detaļu nomaiņa, ekspertīzes izdevumi u.c.), 5 (piecu) darbdienu laikā pēc Pircēja pretenzijas un to pamatojošo dokumentu saņemšanas un akta sastādīšanas.

7. ATBILDĪBA
7.1. Pārdevējs ir atbildīgs par Līgumā noteiktās Degvielas kvalitātes prasību ievērošanu un par šo prasību neievērošanu atbild Līgumā un Latvijas Republikas normatīvajos aktos paredzētā kārtībā.
7.2. Pārdevējs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
7.3. Pārdevējs ir atbildīgs par Līguma 4.2.punktā noteiktā Norēķinu karšu izsniegšanas termiņa ievērošanu un šo saistību neizpildes gadījumā Pircējs ir tiesīgs prasīt līgumsoda samaksu 0,1% (viena desmitā daļa no viena procenta) apmērā no Līguma 2.5.punktā norādītās paredzamās kopējās līgumcenas par katru saistības izpildes nokavējuma dienu.
7.4. Pārdevējs ir atbildīgs par Līguma 6.2.punktā noteiktā zaudējumu atlīdzības termiņa ievērošanu un tā nepildīšanas gadījumā Pircējs ir tiesīgs prasīt no Pārdevēja līgumsodu 0,1% (viena desmitā daļa no viena procenta) apmērā no aprēķināto zaudējumu summas par katru nokavējuma dienu. 
7.5. Pircējs ir atbildīgs par norēķina termiņu ievērošanu, un kavējuma gadījumā Pārdevējs ir tiesīgs prasīt līgumsoda samaksu 0,1% (viena desmitā daļa no viena procenta) apmērā no nokavētā norēķina summas par katru kavējuma dienu, bet kopsummā ne vairāk kā 10% (desmit procenti) no tās.
7.6. Līguma 7.3., 7.4. un 7.5.punktos noteikto līgumsodu samaksa neatbrīvo Puses no savu pienākumu izpildes.
7.7. Gadījumā, ja tehnisku iemeslu dēļ kāda no Pārdevēja piedāvājumā konkursam norādītā degvielas uzpildes stacija (turpmāk – DUS) (Gulbenes teritorijā) tiek slēgta uz laiku, kas ilgāks par 6 (sešām) stundām, Pārdevējam ir jākompensē Pircējam papildus izdevumi, kas tam radušies izmantojot citu Pircējam tuvāko DUS. Šajā gadījumā par pamatu izmanto iepriekšējā kalendārā mēneša vidējos statistiskos rādītājus par Pircēja iepirktās degvielas veidiem, apjomiem, uzpildes reizēm, patēriņu un cenu, t.sk atlaidi. Par konkrēto faktu Pircējs piestāda Pārdevējam kompensācijas aprēķinu un rēķinu, kas Pārdevējam jāizskata un jāapmaksā 10 (desmit) dienu laikā. Norēķinu kavējuma gadījumā Pircējs ir tiesīgs prasīt līgumsodu 0,1% (viena desmitā daļa no viena procenta) apmērā no rēķina summas par katru kavējuma dienu.
7.8. Puses ir atbildīgas par citu līgumsaistību izpildi, zaudējumu nodarīšanu otrai pusei vai trešajām personām un atlīdzina tos pilnā apmērā Latvijas Republikas normatīvos aktos paredzētā kārtībā.
7.9. Ja Līgums tiek izbeigts Pārdevēja vainas dēļ saskaņā ar 9.3.punktu, Pircējs no Pārdevēja ir tiesīgs prasīt līgumsodu 10% (desmit procenti) apmērā no Līguma summas.
7.10. Ja Līgumu vienpusēji izbeidz Pārdevējs, neievērojot Līguma 9.2.punkta nosacījumus, Pircējs no Pārdevēja ir tiesīgs prasīt līgumsodu 10% (desmit procenti) apmērā no Līguma 2.5.punktā norādītās paredzamās kopējās līgumcenas.
7.11. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus puses nevarēja ne paredzēt, ne novērst saprātīgiem līdzekļiem, un, ja par šādiem apstākļiem nekavējoties ir paziņots otrai pusei pēc minēto apstākļu iestāšanās, pretējā gadījumā puse zaudē tiesības uz tiem atsaukties.

8. STRĪDU IZSKATĪŠANAS KĀRTĪBA
8.1. Ja viena Puse pārkāpusi kādu no Līguma nosacījumiem, otrai Pusei ir tiesības pieteikt pretenziju, kurā norādīts pārkāpums un Līguma punkts, kuru Puse uzskata par pārkāptu.
8.2. Visas domstarpības un strīdus, kas skar Līgumu, Puses izskata pārrunu ceļā. 
8.3. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
8.4. Pusei, kurai ir pretenzijas vai kas vēlas strīdus jautājumu nodot izskatīšanai tiesā, vispirms savas pretenzijas prasības jānoformē rakstiski un jāiesniedz otrai pusei. Pusei, kas saņēmusi pretenziju, tā jāizskata un uz to jāiesniedz atbilde 30 (trīsdesmit) dienu laikā no pretenzijas nosūtīšanas datuma. Gadījumā, ja atbilde uz pretenziju netiek sniegta, pretenzija uzskatāma par pieņemtu un tiek apmierināta atbilstoši tās saturam.

9. LĪGUMA DARBĪBAS TERMIŅŠ UN LAUŠANA
9.1. Līgums stājas spēkā tā abpusējas parakstīšanas dienā un ir spēkā 12 (divpadsmit) mēneši no Līguma noslēgšanas dienas.
9.2. Līgumu var izbeigt pirms termiņa ar Pušu rakstisku vienošanos vai, ja ir būtiski iemesli, brīdinot otru pusi vismaz 4 (četrus) mēnešus pirms paredzētā Līguma izbeigšanas laika.
9.3. Pircējs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
9.3.1. ja Pircējam neapmierina Degvielas kvalitāte, jo tā neatbilst Līguma noteikumiem un Latvijas Republikas noteiktajiem degvielas kvalitātes standartiem, ko apstiprina atbilstošs ekspertīzes vai eksperta atzinums;
9.3.2. ja Pārdevējs vēlas samazināt Degvielas cenas atlaidi, kas noteikta pamatojoties uz Iepirkuma  rezultātiem;
9.3.3. ja Pārdevējs slēdz DUS Gulbenes pilsētā;
9.3.4. ja pasludināts Pārdevēja maksātnespējas process;
9.3.5. ja kompetentas valsts vai pašvaldību institūcijas Pārdevēja saimnieciskajā darbībā ir konstatējušas normatīvo aktu pārkāpumus un apturējušas tā darbību;
9.3.6. Pārdevējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt;
9.3.7. ja Pārdevējs veic Degvielas pārdošanu, kuras izcelsme ir Krievijas Federācijā un/vai Baltkrievijas Republikā.
9.4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.

10. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
10.1. Līguma izpildē Pārdevējs piesaista Iepirkuma piedāvājumā norādītos apakšuzņēmējus. Pārdevējs ir atbildīgs par piesaistīto apakšuzņēmēju atbilstību Līguma prasībām.
10.2. Pārdevējs apņemas nekavējoties paziņot Pircējam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma parakstīšanas.
10.3. Pārdevējs nav tiesīgs bez saskaņošanas ar Pircēju veikt apakšuzņēmēju sarakstā (saskaņā ar iesniegto piedāvājumu Iepirkumā) norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pircēja ieskatiem, tas ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu, prasīt nomaināmo apakšuzņēmēja viedokli par nomaiņas iemesliem.
10.4. Pircējs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
10.4.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas iemesliem;
10.4.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro) no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas gadījumiem;
10.4.4.  ja apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
10.5. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
10.6. Pircējs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pircējs paziņo Pārdevējam Pasūtītājs rakstveidā.
10.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

11. PAPILDUS NOTEIKUMI
11.1. Jebkuri grozījumi noformējami rakstveidā un pievienojami šim Līgumam kā neatņemamas tā sastāvdaļas.
11.2. Visi Līguma grozījumi un papildinājumi, kas saistīti ar šo Līgumu, stājas spēkā pēc to abpusējas parakstīšanas, un tiek uzskatīti par šī Līguma neatņemamu sastāvdaļu. Lemjot par Līguma grozījumu veikšanu, jāievēro Publisko iepirkumu likuma 61.panta noteikumi.
11.3. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
11.4. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
11.5. Puses apņemas nekavējoties informēt viena otru par savu rekvizītu maiņu.
11.6. Līdzēju kontaktpersonas Līguma darbības laikā ir:
11.6.1. No Pasūtītāja puses – Gulbenes novada Centrālās pārvaldes Īpašumu pārraudzības nodaļas vecākais loģistikas speciālists Juris Osis, tālr.: 29424007, e-pasts: juris.osis@gulbene.lv;
11.6.2. No Izpildītāja puses – <<amats, vārds, uzvārds>>, tālr.: ____________, e-pasts: ____________.
11.7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
11.8. Līgumam kā neatņemamas tā sastāvdaļas tiek pievienoti 3 (trīs):
11.8.1. 1.pielikums – Tehniskās specifikācijas;
11.8.2. 2.pielikums – Pārdevēja degvielas uzpildes staciju saraksts;
11.8.3. 3.pielikums – Pārdevēja Norēķinu karšu lietošanas noteikumi.

11. PUŠU REKVIZĪTI UN PARAKSTI

	PIRCĒJS
	PĀRDEVĒJS

	Gulbenes novada pašvaldība
	

	Reģistrācijas numurs 90009116327
	

	Adrese: Ābeļu iela 2, Gulbene, 
Gulbenes novads, LV-4401
	

	Banka: AS “SEB banka”
	

	Kods: UNLALV2X
	

	Konta Nr.: LV03UNLA0050014339919
e-pasts: dome@gulbene.lv
e-adrese:_DEFAULT@90009116327

E-RĒĶINI e-adreses apakšadrese:
EINVOICE_GNP@90009116327

izpilddirektore

__________________ A.Sprudzāne


	
e-pasts
e-adrese






___________________________
					



DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




